Сайт на олимпиадата - astro-olymp.org

Първата олимпиада е проведена през 1998 г.
(-2000): групите са две - 7-9 клас и 10-12 клас
(2001-2005): групите са три - 7-8, 9-10 и 11-12 клас
(2006-): 5-6, 7-8, 9-10, 11-12, като за 5-6 трети кръг няма

Общинският кръг е върху 60 точки и се провежда задочно. За областен кръг се класират участниците с повече от половината точки.
(-2021): 6 задачи
(2022-): 4 задачи
 
Областният кръг е отново върху 60 точки. Времето за работа е 4 часа.
(-2015, 2019-): 5 задачи
(2016-2018): 4 задачи
За национален кръг се допускат даден брой участници за всяка група; минималният брой точки на класираните за национален кръг варира между 20 и 35. 

Форматът на националния кръг се изменя значително през годините, като с малки отклонения:
(-2005): 4-5 теоретични и практически задачи в един ден
(2006-2014): 3 теоретични задачи и 1 практическа задача в два отделни дни
(2015-2018): 3 теоретични задачи и 2 практически задачи в два отделни дни
(2019-): 4 теоретични и практически задачи в един ден (50 т.), на следващия ден тест от 6 избираеми въпроса и 8 отворени въпроса (6+8x2 = 20 т.)

След националния кръг се провежда и четвърти, подборен, чрез който се определя националният отбор за международната олимпиада (IAO). Там групите са две - младша и старша. За всяка дадена година разширеният национален отбор (поканените на подбор) се състои от следните хора, които покриват критериите на международната олимпиада за възраст и брой участия:

за младша група:
Първите ~10 от група 7-8 клас, които не са участвали на международна олимпиада.

за старша група:
Тук се включват всички, които нямат 18 навършени години към първи януари от годината на олимпиадата, но не покриват критерия за младша група. За старша група автоматично се класират всички сребърни и златни медалисти от международната олимпиада през изминалата година. Към тях се добавят още ~10 души, определени по броя точки на националния кръг.

Подборният кръг се състои от три тура - теоретичен (4-5 задачи с време за работа 5 часа), практически (2 задачи с време за работа 4-5 часа) и наблюдателен (~5 задачи). Класираните за международна олимпиада (сребърните и златните медалисти от миналата международна и, отделно от тях, трима души в младша група и двама в старша група) се определят по бал, в който тежестта се разпределя така:
теоретичен - 50%
практически - 20%
наблюдателен - 20%
национален кръг - 10%